Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: rögzítést a számvitelrõl szóló 2000. évi C. törvény (a továbbiakban: Számv. tv.) elõírja. Ennek megfelelõen például
Paragraph Index: 1065

1. Az adatszolgáltatásokban szerepeltetendõ ügyletek A pénzügyi vállalatok (e melléklet I. A. 4. pontja szerinti C, D, E szektorba tartozó adatszolgáltatók) az egyéb befektetések BEF kezdetû tábláiban nem rezidens partnerekkel szemben fennálló, keletkezõ és megszûnõ hitel, fizetési számla, betét, kereskedelmi hitel, váltó és egyéb típusú követeléseinek és tartozásainak állományát és változásait kell szerepeltetni, függetlenül attól, hogy a nem rezidens partner az adatszolgáltatónak külföldi közvetlen tõkebefektetõje, külföldi közvetlen tõkebefektetése vagy vállalatcsoportjának tagja-e. Ez alól kivételt képeznek az adatszolgáltató vállalatcsoportjába tartozó nem rezidens felekkel kapcsolatos, a befizetett, de be nem jegyzett tõke miatt fennálló követelések és tartozások, illetve az osztalékfizetés miatti követelések és kötelezettségek, amelyeket az R03 vagy R13 adatszolgáltatások TBK/TBT tábláiban kell kimutatni. Az e melléklet I. A. 4. pontja szerinti A, F, G, H, I, K szektorba tartozó adatszolgáltatók egyéb befektetések BEF kezdetû tábláiban azokkal a nem rezidens partnerekkel szemben fennálló, keletkezõ és megszûnõ hitel, fizetési számla, betét, kereskedelmi hitel, váltó és egyéb típusú követeléseinek és tartozásainak állományát és változásait kell szerepeltetni, amelyek az adatszolgáltatónak nem külföldi közvetlen tõkebefektetõi, sem külföldi közvetlen tõkebefektetései vagy vállalatcsoportjának tagjai. Amennyiben idõközben egy nem rezidens partner vállalatcsoporttaggá válik, vagy közte és az adatszolgáltató között idõközben közvetlen részesedési viszony keletkezik, és ez által a partner külföldi közvetlen tõkebefektetõvé, illetve tõkebefektetéssé válik, akkor a vele szembeni követelés és tartozás állományokat a BEF kezdetû táblákból (az egyéb változások oszlopban) ki kell vezetni és átsorolni az R02/R12 adatszolgáltatások TBK/TBT tábláiba. A 3. melléklet 1. pontja szerinti, az MNB honlapján közzétett technikai segédletben a D5 szektorban szereplõ alapkezelõk adatszolgáltatásában saját ügyleteiket és az általuk kezelt pénzpiaci- és befektetési alapok nem rezidensekkel kötött ügyleteit is összevontan szerepeltetni kell.

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes